pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. ขานรับข้อสั่งการนายกรัฐมนตรี พร้อมบูรณาการทุกภาคส่วน เพื่อเร่งแก้ไขปัญหาการค้าประเวณีเด็กและสตรี
วันอังคารที่ 9 พฤษภาคม 2560
พม. ขานรับข้อสั่งการนายกรัฐมนตรี พร้อมบูรณาการทุกภาคส่วน เพื่อเร่งแก้ไขปัญหาการค้าประเวณีเด็กและสตรี
พม. ขานรับข้อสั่งการนายกรัฐมนตรี พร้อมบูรณาการทุกภาคส่วน เพื่อเร่งแก้ไขปัญหาการค้าประเวณีเด็กและสตรี
วันนี้ (9 พ.ค. 60) เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา ผู้ตรวจราชการกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงฯ เปิดเผยว่า ที่ประชุมคณะรัฐมนตรีวันนี้ พล.อ.ประยุทธ์ จันทร์โอชา นายกรัฐมนตรี ได้สั่งการในที่ประชุมให้ฝ่ายความมั่นคงและหน่วยงานที่เกี่ยวข้อง แก้ไขปัญหาการค้าประเวณีเด็กและสตรีอย่างเร่งด่วน
นายณรงค์ กล่าวต่อว่า ภายหลังจากนายกรัฐมนตรี ได้สั่งการในที่ประชุมคณะรัฐมนตรีให้ฝ่ายความมั่นคงและหน่วยงานที่เกี่ยวข้อง เร่งแก้ไขปัญหาการค้าประเวณีเด็กและสตรีอย่างเร่งด่วน ทั้งนี้ พล.ต.อ.อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้เรียกประชุมคณะผู้บริหารกระทรวงการพัฒนาสังคมฯ อย่างเร่งด่วน โดยมีนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) อธิบดีทุกกรม และเจ้าหน้าที่กองต่อต้านการค้ามนุษย์ เข้าร่วมประชุม ซึ่ง รมว.พม. ได้มอบหมายให้หน่วยงานในสังกัดกระทรวงการพัฒนาสังคมฯ ทุกหน่วยงาน เร่งบูรณาการร่วมกับฝ่ายความมั่นคงและหน่วยงานที่เกี่ยวข้อง โดยจัดชุดปฏิบัติการตรวจเข้มข้นอย่างต่อเนื่องสม่ําเสมอในสถานประกอบการและพื้นที่เสี่ยงเป็นแผนเร่งด่วน โดยให้บังคับใช้มาตรการทางกฎหมายตาม พ.ร.บ.ป้องกันและปราบปรามการค้ามนุษย์ฯ พ.ร.บ.ป้องกันและปราบปรามการค้าประเวณีฯ พ.ร.บ.คุ้มครองเด็กฯ และจัดทําแผนปฏิบัติการในระยะยาว รณรงค์ผ่านสถาบันครอบครัว การศึกษา สังคมและสื่อทุกประเภท อย่างต่อเนื่อง
นายณรงค์ กล่าวต่ออีกว่า ทั้งนี้ เพื่อให้การดําเนินงานบรรลุผลตามเป้าหมายข้อสั่งการของ รมว.พม. นั้น ปลัด พม. จึงได้มีข้อสั่งการให้หน่วยงานในสังกัดกระทรวง พม. ทุกจังหวัด ร่วมจัดทําแผนและปฏิบัติการร่วมกับฝ่ายความมั่นคง และหน่วยงานที่เกี่ยวข้อง พร้อมทั้งร่วมจัดชุดปฏิบัติการตรวจสถานประกอบการและพื้นที่เสี่ยงที่อาจก่อให้เกิดปัญหาเด็ก สตรี ถูกล่อลวง และค้าบริการทางเพศ เช่น สถานบริการ บ้านเช่า หอพัก และร่วมกับชุดปฏิบัติการจัดระเบียบสังคมแบบบูรณาการจังหวัด ในการออกตรวจและให้การคุ้มครองเด็ก สตรี ในกลุ่มเสี่ยงตามบทบาทหน้าที่ของกระทรวง พม. โดยให้เพิ่มความถี่ในการปฏิบัติการในแต่ละสัปดาห์ และรายงานผลให้ทราบต่อไป อีกทั้งขอให้ร่วมกันส่งเสริมและสร้างการรับรู้แก่เด็กและเยาวชนในการดูแลตนเองให้พ้นจากปัจจัยเสี่ยงต่อการถูกล่อลวง ค้าบริการทางเพศ เช่น การอบรมให้ความรู้ในการป้องกันการถูกล่อลวงในโรงเรียน ค่ายเยาวชนรู้ภัย แก้ไขทัน เป็นต้น สร้างการรับรู้ในการดูแล ปกป้องและคุ้มครองเด็กแก่ครอบครัวและชุมชน รวมถึงให้ความสําคัญในการดูแลคุ้มครองเด็กและสตรีในครอบครัวกลุ่มเสี่ยง เช่น ครอบครัวเลี้ยงเดี่ยว ครอบครัวเด็กที่พ่อแม่มีคู่สมรสใหม่ เพื่อให้การช่วยเหลือ ดูแลสวัสดิการต่างๆ และเป็นการป้องกันไม่ให้เกิดปัญหาการถูกล่อลวง
"อย่างไรก็ตาม ประชาชนสามารถมีส่วนร่วมในการป้องกันและแก้ไขปัญหาการค้าประเวณีเด็กและสตรีได้ โดยหากพบเห็นการกระทําความผิดหรือกลุ่มเสี่ยง สามารถแจ้งข้อมูลได้ที่ศูนย์ช่วยเหลือสังคม สายด่วน โทร. 1300 บริการตลอด 24 ชั่วโมง” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-สถานเอกอัครราชทูต ณ สิงคโปร์ มอบถุงยังชีพให้แก่แรงงานไทยในหอพักแรงงานต่างชาติ 3 เเห่งทั่วประเทศ [กระทรวงการต่างประเทศ]
วันพฤหัสบดีที่ 23 เมษายน 2563
สถานเอกอัครราชทูต ณ สิงคโปร์ มอบถุงยังชีพให้แก่แรงงานไทยในหอพักแรงงานต่างชาติ 3 เเห่งทั่วประเทศ [กระทรวงการต่างประเทศ]
สถานเอกอัครราชทูต ณ สิงคโปร์ มอบถุงยังชีพให้แก่แรงงานไทยในหอพักแรงงานต่างชาติ 3 เเห่งทั่วประเทศ
เมื่อวันที่ 22 เมษายน 2563 สถานเอกอัครราชทูต ณ สิงคโปร์และทีมประเทศไทยมอบถุงยังชีพให้แก่แรงงานไทยในหอพักแรงงานต่างชาติ 3 เเห่งทั่วประเทศก่อนที่รัฐบาลสิงคโปร์จะเริ่มจํากัดการเข้าถึงแรงงานต่างชาติภายใต้มาตรการใหม่เพื่อแก้ไขปัญหาการเเพร่ระบาดของโรคโควิด-19
#น้ําใจคนไทยไม่ทิ้งกัน￼
รัฐบาลไทย-ข่าวทำเนียบรัฐบาล-กระทรวงยุติธรรม เข้าร่วมการประชุมคณะอนุกรรมการด้านพิธีการและอำนวยการ  เพื่อเตรียมการจัดการประชุมสุดยอดอาเซียน และการประชุมที่เกี่ยวข้อง  ในช่วงที่ไทยดำรงตำแหน่งประธานอาเซียน ปี ๒๕๖
วันพฤหัสบดีที่ 28 กุมภาพันธ์ 2562
กระทรวงยุติธรรม เข้าร่วมการประชุมคณะอนุกรรมการด้านพิธีการและอํานวยการ  เพื่อเตรียมการจัดการประชุมสุดยอดอาเซียน และการประชุมที่เกี่ยวข้อง  ในช่วงที่ไทยดํารงตําแหน่งประธานอาเซียน ปี ๒๕๖
กระทรวงยุติธรรม เข้าร่วมการประชุมคณะอนุกรรมการด้านพิธีการและอํานวยการ เพื่อเตรียมการจัดการประชุมสุดยอดอาเซียน และการประชุมที่เกี่ยวข้อง ในช่วงที่ไทยดํารงตําแหน่งประธานอาเซียน ปี ๒๕๖๒
เมื่อวันพุธที่ ๒๗ กุมภาพันธ์ ๒๕๖๒ เวลา ๑๓.๓๐ น.
ณ ห้องประชุม ๓๐๑ ตึกบัญชาการ ทําเนียบรัฐบาล
นายวิทยา สุริยะวงค์ รองปลัดกระทรวงยุติธรรม เป็นผู้แทนกระทรวงยุติธรรม
เข้าร่วมการประชุมคณะอนุกรรมการด้านพิธีการและอํานวยการ เพื่อเตรียมการจัดการประชุมสุดยอดอาเซียน
และการประชุมที่เกี่ยวข้อง ในช่วงที่ไทยดํารงตําแหน่งประธานอาเซียน ปี ๒๕๖๒ ครั้งที่ ๑/๒๕๖๒
โดยมีนายวิษณุ เครืองาม รองนายกรัฐมนตรี เป็นประธานอนุกรรมการฯ
เพื่อรับทราบผลการดําเนินงานที่ผ่านมาและติดตามความคืบหน้าเกี่ยวกับการเตรียมการด้านพิธีการ
และอํานวยการสําหรับเตรียมการจัดการประชุมสุดยอดอาเซียนและการประชุมที่เกี่ยวข้อง
ในช่วงที่ไทยดํารงตําแหน่งประธานอาเซียน ปี ๒๕๖๒
โดยจะนําผลจากการประชุมในครั้งนี้ ไปรายงานต่อที่ประชุมคณะกรรมการระดับชาติฯ ต่อไป
รัฐบาลไทย-ข่าวทำเนียบรัฐบาล-“บิ๊กอู๋”ให้โอวาทบัณฑิตแรงงาน ผู้ขับเคลื่อนภารกิจกระทรวงลงสู่พื้นที่ชายแดนใต้
วันจันทร์ที่ 6 สิงหาคม 2561
“บิ๊กอู๋”ให้โอวาทบัณฑิตแรงงาน ผู้ขับเคลื่อนภารกิจกระทรวงลงสู่พื้นที่ชายแดนใต้
รมว.แรงงาน ให้โอวาทและมอบแนวทางการปฏิบัติงานแก่บัณฑิตแรงงาน ข้าราชการ เจ้าหน้าที่หน่วยงานในสังกัดกระทรวงแรงงาน จ.ปัตตานีและยะลา เผย เป็นพลังสําคัญ สร้างความเข้มแข็ง
ให้อาสาสมัครแรงงานขับเคลื่อนภารกิจกระทรวงแรงงานลงสู่พื้นที่ชายแดนใต้
รมว.แรงงาน ให้โอวาทและมอบแนวทางการปฏิบัติงานแก่บัณฑิตแรงงาน ข้าราชการ เจ้าหน้าที่หน่วยงานในสังกัดกระทรวงแรงงาน จ.ปัตตานีและยะลา เผย เป็นพลังสําคัญ สร้างความเข้มแข็ง
ให้อาสาสมัครแรงงานขับเคลื่อนภารกิจกระทรวงแรงงานลงสู่พื้นที่ชายแดนใต้ ตอบสนองความต้องการประชาชนได้อย่างตรงจุดและเป็นรูปธรรม
เมื่อวันที่ 6 สิงหาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน
เป็นประธานให้โอวาทและมอบแนวทางการปฏิบัติงานแก่บัณฑิตแรงงาน ข้าราชการ เจ้าหน้าที่หน่วยงาน
ในสังกัดกระทรวงแรงงานจังหวัดปัตตานีและยะลา ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกล่าวว่า ขอแสดงความชื่นชมกับบัณฑิตแรงงานและเจ้าหน้าที่หน่วยงานในสังกัดกระทรวงแรงงานที่ได้ทุ่มเท เสียสละและมีส่วนช่วยในการป้องกันและแก้ไขปัญหาแรงงานในพื้นที่จังหวัดชายแดนภาคใต้ ซึ่งเป็นพื้นที่สําคัญต่อเศรษฐกิจและความมั่นคง รวมทั้งเป็นกลไกขับเคลื่อนภารกิจของกระทรวงแรงงานไปสู่ประชาชนในพื้นที่ บัณฑิตแรงงานเป็นผู้เสริมสร้างความเข้มแข็งในการทํางานให้อาสาสมัครแรงงานในระดับพื้นที่ ถือได้ว่าเป็นพลังสําคัญที่จะเป็นกลไกขับเคลื่อนภารกิจกระทรวงแรงงานลงสู่พื้นที่ได้อย่างเป็นรูปธรรม
พล.ต.อ.อดุลย์ฯ กล่าวต่อว่า ขอให้ทุกคนทํางานด้วยความมุ่งมั่นตั้งใจ ให้ความสําคัญกับการพัฒนาคนซึ่งเป็นทรัพยากรที่สําคัญของประเทศ ส่งเสริมทักษะฝีมือ สร้างงานสร้างอาชีพ ให้ความคุ้มครองทางกฎหมาย สร้างหลักประกันทางสังคม และส่งเสริมคุณภาพชีวิตแรงงาน พัฒนาระบบสารสนเทศ เพิ่มช่องทางการเข้าถึงบริการและข้อมูลข่าวสารด้านแรงงานให้แก่ประชาชนในพื้นที่ สํารวจข้อมูลด้านแรงงานเพื่อนํามาวิเคราะห์และต่อยอดโครงการให้เกิดการพัฒนา แก้ไขปัญหาได้ตรงจุด ซึ่งจะทําให้การทํางานในพื้นที่มีประสิทธิภาพและตรงกับความต้องการ ทราบความต้องการของตลาดแรงงาน เพื่อพัฒนาทักษะฝีมือแรงงานให้ตรงกับความต้องการของตลาด ประสานความร่วมมือกับภาคเอกชน สถานประกอบการ สถาบันการศึกษา ในการฝึกงานให้กับนักเรียน นักศึกษาที่จะจบการศึกษา ให้มีความพร้อมเข้าสู่ตลาดแรงงาน มีทักษะฝีมือตรงกับความต้องการของสถานประกอบการในพื้นที่และนอกพื้นที่ มีการบูรณาการการทํางานร่วมกันระหว่างส่วนราชการภายในและภายนอกกระทรวง
นายอิสบราเหม สันตตินบีวงศ์ บัณฑิตแรงงานตําบลจะบังติกอ อําเภอเมือง จังหวัดปัตตานี ตัวแทนบัณฑิตแรงงานจังหวัดปัตตานีและยะลา กล่าวว่า ในวันนี้มีบัณฑิตแรงงานและข้าราชการเจ้าหน้าที่ของหน่วยงานในสังกัดกระทรวงแรงงานจังหวัดปัตตานีและยะลา เข้ารับฟังโอวาทและแนวทางการปฏิบัติงานจาก รมว.แรงงาน จํานวนประมาณ 230 คน จากจังหวัดปัตตานี 140 คน และยะลา 90 คน ซึ่งจะเป็นการสร้างขวัญและกําลังใจให้แก่ผู้ปฏิบัติงานในพื้นที่จังหวัดชายแดนภาคใต้ให้มีศักยภาพในการปฏิบัติงาน สามารถบูรณาการร่วมกันขับเคลื่อนภารกิจด้านแรงงานอย่างมีประสิทธิภาพ ซึ่งจะส่งผลให้การช่วยเหลือประชาชนในพื้นที่ได้มีคุณภาพชีวิตที่ดีขึ้นและดํารงอยู่ในสังคมได้อย่างปกติสุขบรรลุวัตถุประสงค์ของแผนปฏิบัติการการแก้ไขปัญหาและพัฒนาจังหวัดชายแดนภาคใต้ต่อไป
----------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
6 สิงหาคม 2561
รัฐบาลไทย-ข่าวทำเนียบรัฐบาล-กระทรวงเกษตรฯ ยกขบวนสินค้าสหกรณ์กระจายผลิตภัณฑ์  "Fresh From Farm" สดใหม่ปลอดภัยสู่ผู้บริโภค กระตุ้นเศรษฐกิจสู้วิกฤติ Covid-19
วันพฤหัสบดีที่ 13 สิงหาคม 2563
กระทรวงเกษตรฯ ยกขบวนสินค้าสหกรณ์กระจายผลิตภัณฑ์  "Fresh From Farm" สดใหม่ปลอดภัยสู่ผู้บริโภค กระตุ้นเศรษฐกิจสู้วิกฤติ Covid-19
กระทรวงเกษตรฯ ยกขบวนสินค้าสหกรณ์กระจายผลิตภัณฑ์  "Fresh From Farm" สดใหม่ปลอดภัยสู่ผู้บริโภค กระตุ้นเศรษฐกิจสู้วิกฤติ Covid-19
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานพิธีเปิดงานจัดแสดงสินค้า Fresh From Farm "สหกรณ์คัดสรร ผลิตภัณฑ์คุณภาพ " พร้อมด้วย นายพิเชษฐ์ วิริยะพาหะ อธิบดีกรมส่งเสริมสหกรณ์ และผู้บริหารระดับสูงในสังกัดกระทรวงเกษตรและสหกรณ์ ณ ศูนย์การค้า เซ็นทรัลพลาซา พระราม3 กรุงเทพมหานคร
รัฐมนตรีช่วยว่าการกระทรวงเกษตรและสหกรณ์ กล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด 19 ได้สร้างผลกระทบทางเศรษฐกิจและวิถีชีวิตของประชาชน ดังนั้นการตื่นตัวและปรับวิถีชีวิตให้สอดคล้องกับวิถีใหม่ New Normal จึงเป็นสิ่งสําคัญ รวมไปถึงการผลิตและการจัดจําหน่ายจึงต้องเน้นย้ําในด้านคุณภาพสินค้า เริ่มตั้งแต่ขบวนการผลิตต้นน้ํา กลางน้ํา และปลายน้ํา ปัจจุบันประเทศไทยอยู่ในระดับที่สามารถควบคุมสถานการณ์โรคไว้ได้ในระดับหนึ่ง ซึ่งรัฐบาลได้มีมาตรการผ่อนคลายเพื่อดําเนินการเพิ่มขีดความสามารถ พร้อมกับการกระตุ้นเศรษฐกิจ ประกอบกับนโยบายกระทรวงเกษตรและสหกรณ์ คือการส่งเสริมระบบตลาดนําการผลิตโดยการนําระบบสหกรณ์ในการขับเคลื่อนเศรษฐกิจในระดับชุมชนให้มีความเข้มแข็ง ผลิตสินค้ามีคุณภาพได้มาตฐานเพื่อสร้างรายได้ให้กับเกษตรกรและชุมชนอย่างยั่งยืน ซึ่งกรมส่งเสริมสหกรณ์ในสังกัดกระทรวงเกษตรและสหกรณ์ ได้ดําเนินการจัดงานแสดงสินค้าของสหกรณ์ เพื่อเผยแพร่ประชาสัมพันธ์ และเพิ่มช่องทางการตลาดและผลิตภัณฑ์คุณภาพของสหกรณ์และกลุ่มเกษตรกร รวมทั้งส่งเสริมการเชื่อมโยงเครือข่ายธุรกิจ ให้ทั้งผู้ผลิตและผู้บริโภคได้รับประโยชน์สูงสุด
ด้านนายพิเชษฐ์ วิริยะพาหะ อธิบดีกรมส่งเสริมสหกรณ์ กล่าวเพิ่มเติมว่า การจัดงานแสดงสินค้าสหกรณ์ Fresh From Farm ครั้งนี้ กรมส่งเสริมสหกรณ์มุ่งหวังให้ผู้บริโภคได้เข้าถึงสินค้าสหกรณ์ที่มีคุณภาพ สดใหม่และปลอดภัย ซึ่งมาจากพี่น้องเกษตรกรตัวจริง ภายในงานได้จัดจําหน่ายสินค้าหลากหลายชนิดมีทั้งสินค้าอุปโภคและบริโภค อาทิ ข้าวสาร ไข่ไก่ ผักสด ผลไม้ ทุเรียน เงาะ มังคุด ลําไย ส้มโอ ชมพู่ มะพร้าวน้ําหอม และสินค้าเกษตรแปรรูป เป็นต้น โดยเริ่มจัดแสดงสินค้าครั้งแรกณ ศูนย์การค้าเซ็นทรัลพระราม 3
นอกจากนี้งานจัดแสดงสินค้าสหกรณ์ดังกล่าว จะขับเคลื่อนในระดับภูมิภาคอย่างต่อเนื่องจึงขอเชิญชวนประชาชนเลือกซื้อสินค้า Fresh From Farm ได้ตามแต่ละภูมิภาค ใน 4 ภาค ได้แก่ ศูนย์การค้าเซ็นทรัลพลาซาสาขาเชียงใหม่แอร์พอร์ต จังหวัดเชียงใหม่ ศูนย์การค้าเซ็นทรัลพลาซา
สาขาอุบลราชธานี จังหวัดอุบลราชธานี ศูนย์การค้าเซ็นทรัลหาดใหญ่เฟสติวัล จังหวัดสงขลา และบริเวณวงเวียนหอนาฬิกา อําเภอเมือง จังหวัดอุทัยธานีโดยจัดภายในเดือนกันยายน 2563
รัฐบาลไทย-ข่าวทำเนียบรัฐบาล-รัฐบาลสนับสนุนการประกอบธุรกิจโดยเคารพในสิทธิมนุษยชน
วันพฤหัสบดีที่ 8 มิถุนายน 2560
รัฐบาลสนับสนุนการประกอบธุรกิจโดยเคารพในสิทธิมนุษยชน
การประกอบธุรกิจโดยยึดหลักสิทธิมนุษยชนจะช่วยให้กิจการเติบโตได้อย่างรุ่งเรืองและยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนการประกอบธุรกิจภายใต้หลัก 3 ประการ คือ 1.ด้านการคุ้มครอง เช่น ให้ได้รับการปฏิบัติอย่างเป็นธรรม ได้รับค่าตอบแทนที่เหมาะสม คุ้มครองแรงงานเด็ก ป้องกันและปราบปรามการค้ามนุษย์ เป็นต้น 2.ด้านการเคารพ โดยเฉพาะการเคารพในสิทธิมนุษยชนของทั้งแรงงาน เช่น ดูแลสวัสดิการ ค่าจ้าง วันหยุด ความปลอดภัยในการทํางาน รวมทั้งเคารพต่อชุมชนในพื้นที่ไม่สร้างความเดือดร้อนหรือทําลายสิ่งแวดล้อม 3.ด้านการเข้าถึงเยียวยา โดยส่งเสริมให้ประชาชนสามารถเข้าถึงความยุติธรรม เช่น จัดช่องทางสนับสนุนค่าใช้จ่ายในการฟ้องคดีและลดกระบวนการขั้นตอนที่ยุ่งยากซับซ้อน ทั้งนี้ รัฐบาลมุ่งมั่นพิทักษ์สิทธิมนุษยชนตามแนวทางของสหประชาชาติ เพื่อสร้างยั่งยืนแก่เศรษฐกิจและสังคมของประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. เพิ่มบริการป้องกัน-รักษาโรคช่องปากในเด็ก และหญิงตั้งครรภ์ ป้องกันสูญเสียฟันถาวร
วันพุธที่ 16 ตุลาคม 2562
สธ. เพิ่มบริการป้องกัน-รักษาโรคช่องปากในเด็ก และหญิงตั้งครรภ์ ป้องกันสูญเสียฟันถาวร
กระทรวงสาธารณสุขร่วมกับสํานักงานหลักประกันสุขภาพแห่งชาติ (สปสช.)  เพิ่มบริการดูแลสุขภาพช่องปากในเด็กวัยเรียน(อายุ 4-12 ปี) และหญิงตั้งครรภ์ ครอบคลุมทุกสิทธิ ป้องกันการสูญเสียฟันถาวร
กระทรวงสาธารณสุขร่วมกับสํานักงานหลักประกันสุขภาพแห่งชาติ (สปสช.) เพิ่มบริการดูแลสุขภาพช่องปากในเด็กวัยเรียน(อายุ 4-12 ปี) และหญิงตั้งครรภ์ ครอบคลุมทุกสิทธิ ป้องกันการสูญเสียฟันถาวร
วันนี้ (16 ตุลาคม 2562) ที่ โรงแรมทีเค พาเลซ แอนด์ คอนเวชั่น กรุงเทพมหานคร นายแพทย์สุขุม กาญจนพิมาย ปลัดกระทรวงสาธารณสุข ประธานเปิดการประชุมการดําเนินงานทันตสุขภาพ ปี 2563 จัดโดยกรมอนามัย กระทรวงสาธารณสุข เพื่อส่งเสริมสุขภาพและป้องกันโรคช่องปากทุกกลุ่มวัย และชี้แจงแนวทางการจ่ายตามรายการบริการ (Fee Schedule) มีบุคลากรทันตสาธารณสุขจากศูนย์อนามัย สํานักงานสาธารณสุขจังหวัด และโรงพยาบาล เข้าร่วมประชุม จํานวน 300 คน
นายแพทย์สุขุม กล่าวว่า การบริการสร้างเสริมสุขภาพและป้องกันโรคในช่องปากเป็นสิทธิประโยชน์สําหรับทุกกลุ่มวัย ในปี 2563 กระทรวงสาธารณสุขร่วมกับสํานักงานหลักประกันสุขภาพแห่งชาติ ได้เพิ่มบริการสร้างเสริมสุขภาพและป้องกันโรคในช่องปากในเด็กวัยเรียน และหญิงตั้งครรภ์ทุกสิทธิการรักษา เพื่อเป็นการวางรากฐานสําคัญสําหรับการมีสุขภาพช่องปากที่ดี ในช่วงวัยต่อไปของชีวิต ได้รับบริการที่ครอบคลุมมากยิ่งขึ้นไม่เกิดโรคในช่องปากที่ลุกลามจนสูญเสียฟันถาวร เป็นไปตามยุทธศาสตร์การส่งเสริมสุขภาพและป้องกันโรค (PP&P Excellence) ที่ตั้งเป้าให้ประชาชนอายุ 80 ปี มีฟันแท้ใช้งานได้อย่างน้อย 20 ซี่ การมีสุขภาพช่องปากที่ดีจะเป็นองค์ประกอบสําคัญที่ทําให้สุขภาพองค์รวมของประชาชนดีขึ้น
ทั้งนี้ จากข้อมูลการสํารวจสภาวะสุขภาพช่องปากแห่งชาติ ครั้งที่ 8 พ.ศ. 2560 พบว่า สภาวะสุขภาพช่องปากของประชากรไทยมีแนวโน้มในภาพรวมดีขึ้น โดยโรคฟันผุในเด็กอายุ 5 และ 12 ปีลดลง จํานวนฟันถาวรที่ใช้เคี้ยวอาหารได้ในกลุ่มวัยทํางานและผู้สูงอายุเพิ่มขึ้น และอัตราการสูญเสียฟันในกลุ่มวัยทํางานและผู้สูงอายุลดลง แต่การเข้าถึงบริการของแต่ละกลุ่มวัยยังต่ํา โดยเฉพาะเด็กวัยเรียน พบว่าได้รับการตรวจฟันไม่ถึงร้อยละ 50 รวมทั้งกลุ่มหญิงตั้งครรภ์ ที่มีการเปลี่ยนแปลงของร่างกายและฮอร์โมน ส่งผลให้มีความเสี่ยงต่อการเกิดโรคปริทันต์และโรคฟันผุ การเพิ่มสิทธิประโยชน์ในครั้งนี้ทําให้กลุ่มเป้าหมายเข้าถึงบริการมากขึ้น กลุ่มหญิงตั้งครรภ์สามารถเข้ารับบริการตรวจสุขภาพช่องปาก ขัดและทําความสะอาดฟัน รวมทั้งเด็กวัยเรียน (อายุ 4-12 ปี) สามารถเข้ารับบริการเคลือบฟลูออไรด์และเคลือบหลุมร่องฟัน ได้ที่หน่วยบริการในระบบหลักประกันสุขภาพแห่งชาติทุกแห่ง
************************************ 16 ตุลาคม 2562
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถาพิเศษ เรื่อง “ธรรมาภิบาลสำหรับผู้บริหาร” แก่คณะผู้บริหาร เจ้าหน้าที่  และนักศึกษามหาวิทยาลัยราชภัฏพระนคร
วันศุกร์ที่ 24 สิงหาคม 2561
ม.ล.ปนัดดาฯ ปาฐกถาพิเศษ เรื่อง “ธรรมาภิบาลสําหรับผู้บริหาร” แก่คณะผู้บริหาร เจ้าหน้าที่  และนักศึกษามหาวิทยาลัยราชภัฏพระนคร
ม.ล.ปนัดดาฯ ปาฐกถาพิเศษ เรื่อง “ธรรมาภิบาลสําหรับผู้บริหาร” แก่คณะผู้บริหาร เจ้าหน้าที่ และนักศึกษามหาวิทยาลัยราชภัฏพระนคร
เมื่อวันพฤหัสบดีที่ ๒๓ สิงหาคม ๒๕๖๑ เวลา ๑๔.๔๕ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ปาฐกถาพิเศษ เรื่อง “ธรรมาภิบาลสําหรับผู้บริหาร”
ให้แก่ คณะผู้บริหาร ประกอบด้วย อธิการบดี รองอธิการบดี ผู้ช่วยอธิการบดี คณบดี
ผู้อํานวยการสํานัก/สถาบัน/กอง ประธานสาขาวิชา/หลักสูตร หัวหน้าสํานักงานคณบดี
และหัวหน้าสํานักผู้อํานวยการ ของมหาวิทยาลัยราชภัฏพระนคร และนักศึกษา
ณ ห้องประชุมเฉลิมพระบารมี อาคารเฉลิมพระเกียรติ มหาวิทยาลัยราชภัฏพระนคร เขตบางเขน
ม.ล.ปนัดดาฯ กล่าวตอนหนึ่งว่า "ผมมีความเชื่อมั่นยิ่งว่า ในทุกสังคมของทุกๆ ประเทศ
ที่จะมีความเจริญก้าวหน้า เรียกว่าเป็น “สังคมคุณภาพ” ได้นั้น ความสําคัญอยู่ที่การมีแบบอย่าง
หรือ 'Role Model' ที่ดี เหมือนกับสุภาษิตไทยที่บุพการี ครูอาจารย์ สอนเราไว้ “หัวไม่ส่าย หางไม่กระดิก”
อันมีความหมายถึง การกระทําอะไรก็ตามแต่ ความสําคัญและความเป็น “ต้นแบบ”
ย่อมมาจากบุคคลผู้เป็นหัวหน้าองค์กร จากหัวหน้าครอบครัวและชุมชน จะผิดจะถูก จะโปร่งใสไม่โปร่งใส
ท่านครูอาจารย์ต้องช่วยกันปลูกฝังค่านิยมของความซื่อสัตย์สุจริต มีความเพียร คือการยึดหลักสุจริตธรรม
ให้เป็น “Code of Honour” เป็นพื้นฐานชีวิตที่สําคัญอันดับแรกแก่ศิษย์ทุกคน ต้องช่วยกันเสริมสร้าง
ความรู้ทางวิชาการ วิชาภาษาต่างประเทศ อันหมายรวมถึงภาษาประเทศเพื่อนบ้าน
ควบคู่ไปกับการเรียนรู้หลักคุณธรรมจริยธรรม การใช้ปัญญานําสิ่งที่ดีสู่ชีวิต เดินหน้าสู่การมีชีวิตที่พอเพียง
และมีความซื่อตรง อีกประการหนึ่งซึ่งเป็นสิ่งที่วิทยากรได้พบเห็น คือความเสมอต้นเสมอปลาย
หรือความสม่ําเสมอในการทําสิ่งที่ถูกต้อง เป็นคุณความดีแก่สังคม จนกลายเป็นความสํานึกโดยธรรมชาติว่า
การทําความดีถือเป็นสามัญสํานึกของทุกๆ คน และไม่ใช่เรื่องลําบากในการกระทําอีกต่อไป"
รัฐบาลไทย-ข่าวทำเนียบรัฐบาล-กระทรวงเกษตรฯ สานต่อ “โครงการตู้เย็นข้างบ้าน” และ “บ้านพอเพียงเลี้ยงชีวิตสู้โควิด-19”
วันอังคารที่ 12 พฤษภาคม 2563
กระทรวงเกษตรฯ สานต่อ “โครงการตู้เย็นข้างบ้าน” และ “บ้านพอเพียงเลี้ยงชีวิตสู้โควิด-19”
กระทรวงเกษตรฯ สานต่อ “โครงการตู้เย็นข้างบ้าน” และ “บ้านพอเพียงเลี้ยงชีวิตสู้โควิด-19” หวังบรรเทาความเดือดร้อนของประชาชนและเกษตรกรจากโรคโควิด-19
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การระบาดของโรคติดเชื้อไวรัสโคโรนา 2019 (COVID-19) ภายในประเทศได้ทวีความรุนแรงขึ้น มีผู้ติดเชื้อกระจายไปหลายจังหวัด ซึ่งส่งผลกระทบโดยตรงต่อความเป็นอยู่ของประชาชน ภาคอุตสาหกรรม การท่องเที่ยว และภาคการเกษตรของประเทศแล้ว ยังกระทบไปถึงภาคธุรกิจและแรงงานที่เกี่ยวข้องในวงกว้าง จากมาตรการเร่งด่วนในการควบคุมและยับยั้งการแพร่ระบาดของโรค ส่งผลให้เกษตรกรและประชาชนทั่วไปไม่สามารถดําเนินชีวิตได้ตามปกติ เกิดภาวะการว่างงาน และทําให้เศรษฐกิจชะลอตัว รวมทั้งเกิดปัญหาการกระจายสินค้าและเกิดการขาดแคลนพืชอาหารเพื่อการบริโภค ทั้งนี้ กระทรวงเกษตรและสหกรณ์ ได้มอบหมายให้หน่วยงานในสังกัดที่เกี่ยวข้องเร่งดําเนินการป้องกัน ควบคุม แก้ไขปัญหา และบรรเทาผลกระทบจากโรคติดเชื้อไวรัส โคโรนา 2019 (COVID-19) ให้เป็นไปอย่างมีประสิทธิภาพและประสิทธิผล เพื่อไปดําเนินการที่ก่อให้เกิด การจัดซื้อจัดจ้างจากผู้ประกอบการหรือผู้ผลิตรายย่อย รวมถึงการจ้างแรงงาน
กระทรวงเกษตรและสหกรณ์ โดยกรมส่งเสริมการเกษตรจึงได้ร่วมกับ บริษัท อีสท์ เวสท์ ซีด จํากัด (ศรแดง) จัดทํา "โครงการตู้เย็นข้างบ้านต้านโควิด-19" แจกฟรีเมล็ดพันธุ์ผักสวนครัวแก่เกษตรกรและประชาชนทั่วไป 1 ชุด เป้าหมาย 10,000 ราย ประกอบด้วยเมล็ดพันธุ์ ผักบุ้ง แตงกวา โหระพา พริกขี้หนู มะเขือพวง เป็นต้น ซึ่งเป็นความร่วมมือระหว่างหน่วยงานของรัฐ และภาคเอกชน โดยไม่ได้ใช้งบประมาณแผ่นดินแม้แต่บาทเดียว ซึ่งหลังจากได้เปิดให้ประชาชนลงทะเบียนผ่านเว็บไซต์ของกรมส่งเสริมการเกษตร เมื่อวันที่ 7 พฤษภาคม ที่ผ่านมา ปรากฏว่าได้รับความสนใจจากประชาชนเป็นจํานวนมากในเวลาอันรวดเร็ว และได้ปิดรับการลงทะเบียนไปแล้ว นั้น ทั้งนี้ กระทรวงเกษตรฯ เห็นว่าเป็นโครงการที่ดีที่ภาครัฐและเอกชนได้มีส่วนร่วมในการช่วยบรรเทาผลกระทบของประชาชนจากการระบาดของโรคติดเชื้อไวรัสโคโรนา 2019 (COVID-19) จึงตั้งใจจะสานต่อโครงการดังกล่าวในระยะที่ 2 โดยจะเปิดให้ภาคเอกชนที่สนใจเข้าร่วม และจะขยายผลโครงการไปทั่วประเทศด้วย
นอกจากนี้ กระทรวงเกษตรฯ โดยกรมส่งเสริมการเกษตรยังได้จัดทํา “โครงการบ้านพอเพียงเลี้ยงชีวิต สู้โควิด-19” เพื่อเป็นมาตรการเสริมในการบรรเทาผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) มีวัตถุประสงค์ให้เกษตรกรและผู้ได้รับผลกระทบมีพืชอาหารบริโภคสามารถดํารงชีวิตอยู่ได้ด้วยการพึ่งพาตนเอง ช่วยลดค่าใช้จ่ายในครัวเรือน สร้างความมั่นคงทางอาหาร เพิ่มรายได้ให้กับเกษตรกรและชุมชน ตลอดจนการแก้ปัญหาการขาดแคลนพันธุ์พืชพันธุ์ดีในท้องถิ่น ส่งเสริม ให้เกิดการรวมกลุ่มเพื่อดําเนินการตามระบบส่งเสริมการเกษตรแบบแปลงใหญ่ตามนโยบายของกระทรวงเกษตรและสหกรณ์ โดยดําเนินการผลิตต้นพันธุ์พืชผักสมุนไพร รวมทั้งสิ้น 3,634,464 ต้น โดยศูนย์ปฏิบัติการของกรมส่งเสริมการเกษตร จํานวน 34 หน่วยงาน เพื่อเตรียมแจกจ่ายและกระจายต้นพันธุ์พืชผักสมุนไพรให้กับเกษตรกรและผู้ได้รับผลกระทบ จํานวน 3 ครัวเรือน/หมู่บ้าน ซึ่งจะส่งมอบผ่านสํานักงานเกษตรอําเภอไปยังอาสาสมัครเกษตรหมู่บ้าน (อกม.) และส่งมอบต่อไปยังเกษตรกรที่ได้รับผลกระทบ เป้าหมายรวมทั้งสิ้น 882 อําเภอ 225,390 ครัวเรือน
รัฐบาลไทย-ข่าวทำเนียบรัฐบาล-แนวทางดูแลจิตใจนักเรียนในสถานการณ์โควิด-19 สำหรับโรงเรียน
วันพฤหัสบดีที่ 14 พฤษภาคม 2563
แนวทางดูแลจิตใจนักเรียนในสถานการณ์โควิด-19 สําหรับโรงเรียน
มีวิธีการดูแลจิตใจนักเรียนอย่างไรบ้างนะ ??
แนวทางการดูแลจิตใจนักเรียนในสถานการณ์โควิด-19 มีดังนี้
1.สร้างความมั่นใจให้กับทุกคน
2.มีทีมเฉพาะกิจในการประสานงานสถานการณ์โควิด-19 ในโรงเรียน
3.ให้การดูแลด้านจิตใจ
4.วางแผนการเรียนที่บ้าน จัดคลาสเรียนออนไลน์
5.เด็กก่อนวัยเรียน สอนด้วยวิธีง่ายและสนุก
6.เด็กมัธยมศึกษา ส่งเสริมให้ค้นคว้าหาข้อมูลและสื่อสาร
รัฐบาลไทย-ข่าวทำเนียบรัฐบาล-​กรมการจัดหางาน  ส่งเจ้าหน้าที่ตรวจสอบ คัดกรอง และเฝ้าระวังแรงงานต่างด้าวที่ทำงานในกิจการประมงทะเลก่อนออกไปทำการประมง/กลับจากการทำการประมง ณ ศูนย์ควบคุมการแจ้งเข้า – ออก
วันพฤหัสบดีที่ 11 มิถุนายน 2563
​กรมการจัดหางาน  ส่งเจ้าหน้าที่ตรวจสอบ คัดกรอง และเฝ้าระวังแรงงานต่างด้าวที่ทํางานในกิจการประมงทะเลก่อนออกไปทําการประมง/กลับจากการทําการประมง ณ ศูนย์ควบคุมการแจ้งเข้า – ออก
นายสุชาติ พรชัยวิเศษกุล อธิบดีกรมการจัดหางาน เผยว่า  กรมการจัดหางานให้ความสําคัญในมาตรการป้องกันการแพร่ระบาดของโรคโควิด- 2019 ในประเทศไทย ซึ่งรวมถึงแรงงานต่างด้าวที่ทํางานในกิจการประมงทะเล โ
โดยได้ดําเนินการตรวจสอบแรงงานดังกล่าวก่อนออกไปทําการประมงหรือหลังจากกลับจากการทําการประมง ณ ท่าเทียบเรือ ภายใต้การดําเนินการของ ศูนย์ควบคุมการแจ้งเข้า – ออกเรือประมง (PIPO) จํานวน 30 แห่ง ใน 22 จังหวัดชายทะเล
แม้สถานการณ์การแพร่ระบาดในประเทศไทยจะเริ่มเบาบางลง แต่กรมการจัดหางานไม่ได้นิ่งนอนใจ จัดเจ้าหน้าที่ลงตรวจสอบคัดกรอง เฝ้าระวังแรงงานต่างด้าว พร้อมประชาสัมพันธ์สร้างการรับรู้เกี่ยวกับโรคโควิด – 19 อย่างต่อเนื่อง เพื่อให้มีความรู้ และปฏิบัติตนตามคําแนะนําของกรมควบคุมโรคกระทรวงสาธารณสุขโดยเจ้าหน้าที่จะคัดกรองเชื้อก่อนทําการตรวจใบอนุญาตทํางานของแรงงานต่างด้าว เพื่อเพิ่มความเชื่อมั่น ซึ่ง จากการตรวจสอบ ยังไม่พบการกระทําความผิด คนต่างด้าวมีใบอนุญาตทํางานถูกต้อง และยังไม่พบ แรงงานที่มีภาวะเสี่ยง
ซึ่ง ศูนย์ PIPO เป็นหน่วยงานภายใต้สังกัดกรมประมง มีภารกิจในการตรวจเรือ เครื่องมือทําการประมง และแรงงานให้ถูกต้องตามกฎหมาย โดยดําเนินงานในลักษณะบูรณาการร่วมกันหลายหน่วยงาน ซึ่งเจ้าหน้าที่สํานักงานจัดหางานจังหวัด 22 จังหวัดชายทะเลได้บูรณาการร่วมกับหน่วยงานที่เกี่ยวข้องในการปฏิบัติงาน ณ ศูนย์ดังกล่าวตั้งแต่เดือนมกราคม-เมษายน 2563 ได้ตรวจเรือประมงที่แจ้งเข้า – ออก จํานวน 37,383 ครั้ง เป็นเรือประมง จํานวน 13,715 ลํา ตรวจแรงงานประจําเรือประมงซึ่งได้แจ้งเข้า-ออก แบ่งเป็น แรงงานไทย จํานวน 53,192 คน แรงงานต่างด้าว จํานวน 102,345 คน โดยใช้เครื่องสแกนม่านตา (Iris Scan) ตรวจแรงงานต่างด้าว จํานวน 21,316 คน